170 S. BRUSINA, 
Budući lapor odveć tvrd nije se dalo ništa liepa skinuti. Imam još 
tu primietiti, da su primjerci roda Fossarulus manji od onih iz 
Ribarića, a M. lyrata opet za mnogo manji od onih iz Ribarića i 
Miočića, a po prilici onakovi kao oni iz Sinja. 
Prispjev u Muć prenočih kod Dr. Cattana, sina nezaboravne 
biljarice Marije, koji je tamo s obitelju boravio. 
Jutrom (16. srp.) odosmo, a stali smo u Klisu, da potražim 
krasne vrsti Clausilia fulerata, koja jedino tamo prebiva. Budući 
silna žega, nisam se nadao, da ću mnogo nači; no rekav zapovjed- 
niku tvrdjave Josipu Steinmannu, da bi se samo na vanjskih visokih 
zidinah, što no gledaju prama sjeveru, dalo štogod naći, naloži mom- 
čadi, da postavi visoke ljestve, po kojih se oba onuda spuštasmo, 
ne bez očiti pogibelj, te sretno po pukotinah sakritih dosta ih 
nabrali. 
Odvezem se dalje, da pregledjem malu solinsku rieku (Jader). 
Sliedeća dva dana poslie tolika napora odlučih se odmoriti, a pri 
tom sam napisao si potrebne bilježke i spravio prirodnine. Kako 
je u nedjelju (20. srp.) prispio parobrod ukream se put Zadra. 
Zadar. 
U Zadru dadoh najprije izvaditi iz mora kano snieg biele kosti 
dupina, što sam ih stavio bio pod pažnju bližnjega pomorskoga 
ureda. S Mrkićem opet sam se bavio erpetologičkim pitanjem, u 
već opisanom predjelu.  Pripoviedaše mi da je imao psa, koga je 
bio uvježbao za lov na zelenbaće i zmije, koje je gonio tako dugo 
dok nisu stale, ili se sakrile izpod grma, a gospodar ih otraga 
uhvatio. Modraš i kravosac jako siču kad se zateknu, druge zmije 
manje, ali zato uviek oštrimi zubi ako uzmognu do krvi ugrizu ; 
jedina crvena krpa (Callopeltis leopardina) uviek je plašljiva, mirna 
i bježi. 
Drugi put (23.) provezoh se na brodiću do Punta Mika, tamo 
nabrah morskoga pieska prepuna bogatstva, i nekoliko korepnjaka 
roda Gebia, hrvatski opet ,medo“. 
Dne 24. srpnja imao sam sreću zaviriti u bogatu sbirku leptira 
Šimuna Ferraria- Cupillia knjižničara biblioteke Paravia, koji je 
veoma žalio, da radi nestašice sredstva, prostora i literature ne- 
može nikako napredovati, jer bi inače veoma rado napredovao u 
naravoslovnih strukah. 
Sliedećega dana (25.) točno sam si pobilježio erpetologičku 
sbirku zadarske gimnazije Drom. F. Danilom sastavljene, za dalju 
